Hver helg over flere sesonger har om lag en million mennesker benket seg foran tv-en for å få en dose med nabolagskonflikter og lettbeint hverdagsunderholdning i NRKs «Side om side».

- Jeg er oppriktig engstelig for utviklingen i norsk tv-underholdning. NRK klarer seg relativt bra i forhold til utviklingen i de kommersielle kanalene, men humorserien «Side om side» er bare tull, sier Ryen til Dagbladet.

OPPGJØR: Serieskaper Tore Ryen tar et oppgjør med norsk tv-underholdning. Foto: Anders Grønneberg Vis mer

Samrøre av tilgjort moro

Siden 90-tallet har «Mot i brøstet» hatt totale TV-tall på flere hundre millioner. Etter fem sammenhengende år på TV 2 fortsatte den med repriser. Serien fikk oppfølgeren «Karl & Co», som fikk fram til begynnelsen på 2000-tallet.

- Hva er så galt med «Side om side»?

- Den har ingen troverdighet, sier Ryen, og legger til:

- Serien er bare latterlig, en samrøre av tilgjort moro. Den har ingenting å bygge på. Jeg tror ikke på historiene, det handler ikke om noe, det fins ikke noen seriøst bakteppe historien lener seg mot.

Skru På Lyd Error Error MÅ KRAFSE: Jon Almaas er sentral gjennom flere sesonger av NRKs komiserie «Side om side». Video: Endre Vellene / Dagbladet Vis mer

Savner ekte skuespillere

Tore Ryen reagerer på casten, altså navnene på dem som bekler rollene i komiserien. Han reagerer sterkt på at serien har få «ordentlige skuespillere». Og at rollene bekles av det han bare omtaler som «standupkomikere og kjendiser».

- Nei, de er jo ikke engang skuespillere.

- De er kjent fra radio- og tv-programmer, fra show og standup-scener. De er jo ikke profesjonelle skuespillere. Historier blir troverdige når du tror på historien og når de som spiller er dyktige. Det synes jeg ikke den gjengen er, sier Ryen.

Finanskrisen som bakteppe

Nå vil vel ikke folk si at «Mot i brøstet» er dyptpløyende og høykulturell underholdning, noe heller ikke serieskaperen påstår. Men han er tydelig på at selv den har et underliggende seriøst tema som hele serien bygger på.

- Det er finanskrisen som oppsto i 1988-1993, sier Ryen, og utdyper.

- Det blir ikke sagt i serien, men det er sant. To av hovedrollene, direktør Karl Reverud og lagerarbeider Nils Svendsen, spilt av Nils Vogt og Sven Nordin - ordentlige skuespillere, får sparken samtidig fra samme firma. Og jeg lar dem heller aldri gå på Nav, men spinner historien rundt dette.

«SIDE OM SIDE»: Komiker Pernille Sørensen, skuespiller Charlotte Frogner og programleder Jon Almaas. Foto: Anders Grønneberg Vis mer

- Drama og komedie

Det som først og fremst Ryen frykter i norsk tv-underholdning, er mangelen på kreativitet og genuint gode egenproduksjoner hos de kommersielle tv-kanalene. Ryen har sin tv-utdannelse fra USA på 80-tallet, og mener at Norge fremdeles ligger langt etter.

- I USA handler tv-underholdning to ting:

- Drama og komedie. Komediene lever år etter år, i stadige repriser. Hvorfor? Jo, fordi de morsomme, har ekte skuespillere og i bunnen har komedien et alvorlig, seriøst og troverdig fundament - enten det handler om aids, samfunn, forskning eller relasjoner.

- Hva tenker du på?

- Til enhver tid går det sikkert ti amerikanske komiserier i reprise på norske kommerskanaler. Ta «Two and a Half Men», som handler om to veldig forskjellige brødre som lider under en dominant mor. Eller «The Big Bang Theory», som er lagt til forskningsmiljøet.

Underholdning og identitet

Tore Ryen uttrykker engstelse på vegne av norsk tv-underholdning, og særlig nå som tv-vanene forandres og lineært tv taper terreng, mens Netflix, Disney og Warner og HBO blir større. NRKs posisjon er såpass sterk og spesiell, så Ryen er ikke redd for statskanalen.

- Når kommerskanalene bare tar inn utenlandske serier og underholdningskonsepter, mister vi vår identitet.

- Når vi ikke i tillegg ikke lager serier som lever lenge, som kan gå i repriser og leve i årevis, så går det utover vår kulturarv. Det er en stor ulykke for et land. Vi trenger norsk underholdning laget av nordmenn for nordmenn. Det er kultur - og identitetsskapende, sier Ryen.

Riktig miks og balanse

Film- og tv-regissør Per-Olav Sørensen er ikke udelt enig i Ryens kritikk om at om at roller må bekles av «ekte» og utdannede skuespillere.

- Jeg ser alltid selv mot skuespillere og fagfolk til de store rollene. Men Norge er et lite land, og for å finne en balanse, kan det være riktig å finne folk andre steder når man skal sette sammen et ensemble. Utfordringen er å finne miksen mellom bruken av de samme kjente fjesene og søke folk som kan fungere. Det handler om å mestre formatet og krydre miksen, sier Sørensen.

- Samspillet mellom skuespillere og komikere i «Side om Side» fungerer fint, sier redaktør Christina Rezk Resar i underholdningsavdelingen i NRK.

Hun mener at det er flere måter å lage humorserier på. Og at nærmere 80 episoder av «Side om Side» og høye seertall viser at deres oppskrift fungerer. Hun legger til at Marie Blokhus, Vidar Magnussen og Charlotte Frogner er såkalte «ekte» skuespillere.